open-index/open-wikipedia-markdown huggingface dataset:
Kanina

**Kanina** môže byť:

* obec v Česku, pozri Kanina (okres Mělník)
* dedina v Poľsku, pozri Kanina (Malopoľské vojvodstvo)
* rieka v Bulharsku, pozri Kanina (rieka)
Przyszowa

**Przyszowa** je dedina (pol. *wieś*) v Poľsku, v Malopoľskom vojvodstve v Limanowskom okrese, vo vidieckej obci Łukowica. Žije tu 2624 obyvateľov (2024). Rozloha dediny je 18,6 km².

## Časti dediny
* Berdychów
* Bucznik
* Cabałówka
* Cydzówka
* Górki
* Kierków
* Leszcze
* Ogrójec
* Okręglica
* Podkanina
* Podzagórów
* Wądole
* Wieś
* Wilcza Góra
* Zagórów
* Zagórze
* Zalas

## [[Šoltýstvo (Poľsko)|Šoltýstva]]
* Przyszowa I
* Przyszowa II

## História
Przyszowa je jednou z najstarších dedín v Limanowskom okrese.

Najstaršia zachovaná dokumentárna zmienka o dedine pochádza z roku 1326. Ruiny stredovekého hradu Przyszowa, na vrchole kopca Łyżka (Wyżka) s výhľadom na dedinu, však pochádzajú z oveľa staršieho obdobia, pravdepodobne z 11. storočia.
Súbor:Dawny Kościół Św Mikołaja w Przyszowej.jpg|Kostol sv. Mikuláša (1612 – 1907)
Súbor:Przyszowa, 1930.jpg|Przyszowa 1930


## Náboženstvo
Poľský kronikár Jan Długosz potvrdzuje, že v obci existovala rímskokatolícka farnosť už v roku 1326. Odvtedy bola obec prevažne katolícka s malou židovskou menšinou, s výnimkou krátkeho obdobia na prelome 16. a 17. storočia, keď miestna šľachta vrátane majiteľov obce, rodiny Wierzbietovcov, konvertovala na arianizmus. V roku 1580 bol farár z obce vyhnaný a kostol postupne chátral a nakoniec bol zbúraný. V roku 1612 sa rodina Wierzbietovcov vrátila ku katolicizmu a poskytla finančné prostriedky na výstavbu nového dreveného kostola sv. Mikuláša, ktorý stál až do konca 19. storočia. V rokoch 1901 – 1906 bol podľa návrhu architekta Teodora Talowského postavený nový tehlový kostol sv. Mikuláša s kamennými obkladmi, ktorý je veľkolepým príkladom neogotickej architektúry.

### Kostol sv. Mikuláša (1906)

Súbor:Kościół Przyszowa 13VIII2024.jpg
Súbor:Kościół Przyszowa par.jpg
Súbor:Kościół w Przyszowej 14VIII2024.jpg


## Kaštieľ v Przyszowej
Nachádza sa tu historický kaštieľ z 1580 roku. Budova je historická usadlosť vo vlastníctve rodiny pochádzajúcej z rodu Żuk-Skarszewských Erbu Nałęcz.


Súbor:Dwór Przyszowa.jpg
Súbor:Dwór Żuk-Skarszewskich.jpg


## Vzdelávanie
* Základná škola č.1 Márie Konopnickej
* Základná škola č.2 Henryka Sienkiewicza

## Ľudia
* Krzysztof Dunin-Wąsowicz, poľský vojenský veliteľ, plukovník, sa zúčastnil druhej severnej vojny proti Švédsku.
* Tytus Czyżewski (1880 – 1945), poľský maliar, teoretik umenia, futuristický básnik, dramatik, člen poľských formistov a kolorista.

## Galéria

Súbor:Centrum miejscowości Przyszowa 3.jpg
Súbor:Centrum miejscowości Przyszowa 5.jpg
Súbor:Centrum miejscowości Przyszowa 4.jpg
Súbor:Centrum wsi Przyszowa 1.jpg
Súbor:DP 1579K w Przyszowej.jpg


## Referencie

## Iné projekty

## Zdroj

Kategória:Powiat limanowski
Kategória:Dediny v Poľsku
Júlio Duarte Langa

Mons. **Júlio Duarte [[kardinál]] Langa** (* 27. október 1927, Xai-Xai, Mozambik) je mozambický rímskokatolícky kňaz, biskup, ktorý od 24. októbra 1976 do 12. júla 2004 bol diecézny biskup diecézy Xai-Xai. V roku 2015 ho pápež František vymenoval za kardinála.

## Životopis
Narodil sa 27. októbra 1927 v Mangunze, v súčasnom okrese a diecéze Xai-Xai, v južnej časti Mozambickej republiky, vtedy nazývanej Portugalská východná Afrika. Kňazskú vysviacku prijal 9. júna 1957 v Katedrále Nepoškvrneného počatia v Lourenço Marques (dnes Maputo). Svätiteľom bol kardinál Teodósio Clemente de Gouveia arcibiskupa a metropolitu Lourenço Marques.

## Biskup
Dňa 31. mája 1976 ho pápež Pavol VI. vymenoval za II. diecézneho biskupa diecézy João Bela. Stal sa nástupcom Félixa Nizu Ribeira, ktorý v rovnakom čase odstúpil zo zdravotných dôvodov vo veku iba 59 rokov. 1. októbra toho istého roku, po zmene názvu mesta, diecéza prijala názov Xai-Xai. Biskupské svätenie prijal 24. októbra v kostole San Bento.

Hlavným svätiteľom bol arcibiskup metropolita Maputa a budúci kardinál Alexandre José Maria dos Santos. Spolusvätiteľmi boli Francesco Colasuonno, titulárny arcibiskup Tronta a apoštolský delegát v Mozambiku (budúci kardinál), Januário Machaze Nhangumbe diecézny biskup diecézy Pemba. Diecézu prevzal počas slávnostného obradu, ktorý sa konal v katedrále sv. Jána Krstiteľa v Xai-Xai.

Dňa 12. júla 2004 pápež Ján Pavol II. prijal jeho rezignáciu z dôvodu dosiahnutia veku podľa kán. 401 § 1 Kódexu kánonického práva a stal sa emeritným biskupom vo veku 76 rokov. Jeho nástupcom sa stal 44 ročný Lucio Andrice Muandula, dovtedy farár katedrály v Maputu a profesor na medzidiecéznom teologickom seminári. 12. júla bol menovaný za apoštolského administrátora diecézy Xai-Xai až do prevzatia funkcie jeho nástupcom, ktoré sa uskutočnilo 7. novembra toho istého roku.

## Kardinál
Vatikán 11. decembra 2014 oznámil, že noví kardináli budú vymenovaní na konzistóriu 14. februára 2015. 4. januára 2015 pápež František na konci nedeľnej modlitby Anjel Pána, oznámil mená 20 kardinálov, vrátane 15, ktorí mali menej ako 80 rokov. Emeritný pápež Benedikt XVI. sa opäť zúčastnil konzistória a pred obradom aj po ňom ho privítal pápež František.

Slávnosť sa konala v bazilike sv. Petra vo Vatikáne a bol vymenovaný za kardinála – kňaza s titulárnym kostolom **San Gabriele dell’Addolorata**. 9. mája sa spolu s členmi mozambického episkopátu vydal na návštevu ad limina apostolorum vo Vatikáne. Svoj titulárny kostol prevzal 10. mája 2015. Bol druhým členom kardinálskeho kolégia narodeným v Mozambiku po Alexandre Josém Mariovi dos Santosovi.

## Referencie

## Pozri aj
* Zoznam žijúcich kardinálov
* Zoznam kardinálov vymenovaných pápežom Františkom

## Iné projekty

## Zdroj

Kategória:Mozambickí kardináli
Kategória:Mozambickí rímskokatolícki biskupi
Tano (rieka)

**Tano** je rieka v Ghane. Jej dĺžka je  alebo . 

Jej prameň je pri meste Techiman, odkiaľ tečie južným smerom a pri Aby Lagoon sa vlieva do Guinejského zálivu. Na dolnom toku tvorí hranicu medzi Ghanou a Pobrežím Slonoviny. Splavná je približne k mestu Tanoso, približne  od ústia. Povodie tvorí , z toho  je v Ghane a  v Pobreží Slonoviny. Riečnu sieť Tana tvorí 9 významnejších prítokov. V roku 2021 túto oblasť obývalo 1 969 825 obyvateľov a zasahovala do 6 správnych regiónov. Od roku 2012 sa v oblastí ťaží ropa a zemný plyn.

## Referencie

## Iné projekty

Kategória:Rieky v Ghane
Kategória:Rieky v Pobreží Slonoviny
Kategória:Medzinárodné rieky v Afrike
Nico Hischier

**Nico Hischier** (* 4. január 1999) je švajčiarsky profesionálny hokejista, ktorý je centrom a kapitánom tímu New Jersey Devils v National Hockey League (NHL). 

## Klubová kariéra
Hischier debutoval profesionálne v rodnom Švajčiarsku v roku 2015, kde pôsobil v najvyššej lige National League A za SC Bern aj v nižšej National League B za EHC Visp.

V sezóne 2016/2017 sa presťahoval do zámoria, kde hral juniorský hokej za Halifax Mooseheads v QMJHL v nádeji, že bude pokračovať vo svojej hokejovej kariére. Hneď v prvej sezóne v QMJHL bol vyhlásený za nováčika roka a získal ocenenie za najlepšieho nováčika v Canadian Hockey League (CHL), riadiacom orgáne pre juniorský hokej v Kanade.

Hischier bol považovaný za silného obojsmerného krídelníka (two-way forward) a jedného z najlepších kandidátov na draft NHL v roku 2017. Preto aj si ho Devils vybrali ako celkovo prvého hráča v celom drafte, čím sa stal historicky prvým Švajčiarom draftovaným z prvého miesta.

V NHL debutoval 7. októbra 2017 a hneď sa stal prevnou súčasťou tímu Devils. V roku 2021 bol menovaný kapitánom tímu.

## Reprezentácia
Na medzinárodnej úrovni Hischier reprezentoval Švajčiarsko na niekoľkých juniorských turnajoch vrátane dvoch juniorských majstrovstiev sveta, v ktorých svojou hrou zaujal kluby NHL pre nadchádzajúci draft.

Hischier získal na Majstrovstvách sveta 2024 spolu so švajčiarskymi seniormi striebornú medailu. Na Majstrovstvách sveta 2025 bol menovaný kapitánom Švajčiarska, no pre zranenie v skupinovej časti proti Nemecku turnaj nemohol dokončiť. Jeho tím to napokon opäť dotiahol až na striebornú medailu.

Hischier bol menovaný do švajčiarskeho hokejového tímu na Zimných olympijských hrách 2026, kde obsadili 5. miesto.

## Štatistiky
*Z = odohrané zápasy, G = góly, A = asistencie, B = body, TM = trestné minúty*

### Klub

### Reprezentácia

## Ocenenia a úspechy

## Referencie

Kategória:Švajčiarski hokejisti
Kategória:Hráči SC Bern
Kategória:Hráči New Jersey Devils
Kategória:Švajčiarski hokejisti draftovaní NHL
Kategória:Hokejisti draftovaní klubom New Jersey Devils
Kategória:Žijúci ľudia
Kategória:Hokejisti na Zimných olympijských hrách 2026
Kategória:Švajčiarski olympionici
Kategória:Švajčiarski hokejoví útočníci
Belle De Z

**Belle De Z**, vlastným menom **Jana Hurková** (* 24. júl 1979), je slovenská speváčka a skladateľka žijúca v Španielsku. Je známa svojimi výraznými vokálnymi výkonmi a účasťou v medzinárodných talentových súťažiach vrátane *[[Česko Slovensko má talent|Česko Slovensko má talent.]]* Okrem spevu takisto zvyšuje povedomie o cerebrovaskulárnych ochoreniach.

## Osobný život
Narodila sa v bývalom Česko-Slovensku. Od detstva prejavovala záujem o hudbu a umelecké vystupovanie. Neskôr prijala umelecké meno *Belle De Z* ako súčasť svojej profesionálnej identity. V roku 1999 sa presťahovala  do Španielska, kde sa usadila v meste Vila-real (provincia Castellón) a rozvíja svoju hudobnú kariéru.

V roku 2019 utrpela prasknutie viacerých mozgových aneuryziem, čo viedlo k hemoragickej cievnej mozgovej príhode. V tom istom roku jej diagnostikovali šesť aneuryziem. V roku 2024 jej zistili siedmu aneuryzmu a prekonala ischemickú cievnu mozgovú príhodu.

## Hudobná kariéra
Jej účinkovanie v televíznej súťaži *[[Česko Slovensko má talent]]* a osobný príbeh boli predmetom viacerých slovenských médií vrátane portálov JOJ, Nový Čas, Koktejl a Sobotnik.

V roku 2018 vydala singel *You Belong*. V tom istom roku bola uvedená medzi ocenenými v rámci Global Music Awards. V roku 2020 sa medzi ocenenými objavila opätovne tentokrát so skladbou *Sweet Memories*. Získala tiež ocenenia na medzinárodných hudobných festivaloch, vrátane Universong International Song Festival. V roku 2024 sa o svoju skúsenosť podelila v programe Česko Slovensko má talent. V tom istom roku získala ocenenie na ORFEUM Awards, ktoré sa konali v Palacio de Longoria, SGAE v Madride.

## Diskografia

### Single
* *You Belong* (2018)
* *Sabes Que Todo Va Ir Bien* (2026)
* *Una Gran Historia De Amor* (2026)

## Referencie

Kategória:Slovenské speváčky
Česko-slovenská hádzanárska liga žien 1961/62

**Česko-slovenská hádzanárska liga žien** v **sezóne 1961/62** bol jubilejný 10. ročník česko-slovenskej hádzanárskej ligy žien, najvyššej hádzanárskej súťaže žien v Česko-Slovensku. Súťaž bola dobovo nazývaná *I. liga* a učinkovalo v nej 10 družstiev, rovnako ako v minulej sezóne. Titul majstra získal premiérovo TJ ČKD Praha pred obhajcom titulu z Spartak Praha Sokolovo a TJ Štart Bratislava. Slovenský zástupca získal medailové umiestnenie po 6 rokoch.

## Systém súťaže
Systém súťaže sa oproti minulej sezóne nezmenil. Súťaž tvorila iba dlhodobá časť. Tá pozostávala z 18 kôl a každý s každým sa v nej dvojkolovo stretol doma a vonku. Posledné družstvo zostúpilo do jednej z regionálnych skupín nižšej súťaže (II. liga) a družstvo na 9. miesto odohralo baráž s víťazmi 3 skupín II. ligy o dve postupové miesta. 

## Účastníci

Poznámky: 
* Klub TJ Spartak Praha Stalingrad sa premenoval na TJ ČKD Praha.
* Klub Slavoj Stavokombinát Bratislava (Vinohrady) vznikol v roku 1955 zlúčením klubov Spartak Bratislava Meopta, Slavoj Bratislava Obnova a Slavoj Bratislava Potravinár.
* Družstvo žien TJ Slovan Plzeň v polovici 60. rokov prestúpilo z finančných dôvodov do klubu *TJ ČSAD Plzeň*, pričom v roku 1974 sa navrátilo späť do Slovana Plzeň. 
* Ženský oddiel v klube TJ Spartak Královo Pole Brno existoval iba do začiatku 60. rokov, keď družstvo kvôli finančným problémom prestúpilo do konkurenčného klubu *TJ ZKL Brno*.

## Výsledky

## Konečné umiestnenie

 Spartak Praha Sokolovo sa kvalifikoval do EPM automaticky ako víťaz predchádzajúceho ročníka EPM.

## Baráž
* júl 1962
;Účastníci

;Tabuľka

## Referencie

## Pozri aj
* Česko-slovenská hádzanárska liga mužov 1961/62

## Zdroje
* Sezóny 1957 až 1967 na stránke klubu DHK Zora Olomouc (wayback archive) 
* 
* 

Kategória:Česko-slovenská hádzanárska liga žien
Kategória:Hádzaná v 1961
Kategória:Hádzaná v 1962
Kategória:Šport v Česko-Slovensku v 1961
Kategória:Šport v Česko-Slovensku v 1962
Konón (Atény)

**Konón** ( – *Konón*; * cca 444 pred Kr. – † cca 390 pred Kr.) bol významný aténsky stratég a vojvodca urodeného pôvodu. Zohral kľúčovú úlohu v záverečnej fáze peloponézskej vojny a neskôr v korintskej vojne, kedy s pomocou Peržanov obnovil námornú moc Atén.

## Peloponézska vojna a obliehanie Mytilény
Konón pochádzal z aténskeho dému Anaflystos a svoju vojenskú kariéru začal ako stratég v rokoch 414 – 413 pred Kr., kedy velil aténskemu loďstvu pri Naupakte a pri ostrove Kerkyra. Jeho úlohou bolo najmä blokovať korintské a spartské lode a brániť im v preplavení sa na Sicíliu. V roku 407 pred Kr., po páde Alkibiada, prevzal hlavné velenie nad aténskou flotou. V roku 406 pred Kr. ho však spartský nauarchos Kallikratidas porazil a zablokoval v prístave Mytiléna na ostrove Lesbos. Konónovi sa podarilo doručiť správu o obkľúčení do Atén, ktoré následne vyslali pomocnú flotu. Tá Sparťanov porazila v bitke pri Arginúzach a Konóna oslobodila. Na rozdiel od ostatných stratégov sa vyhol následnému súdnemu procesu, pretože sa kvôli blokáde na samotnej bitke ani na nezvládnutej záchrane stroskotancov nezúčastnil.

## Porážka pri Aigospotamoi a exil na Cypre
V rozhodujúcej bitke pri Aigospotamoi v roku 405 pred Kr. velil Konón strážnej eskadre a ako jeden z mála včas rozpoznal hroziacu katastrofu. S deviatimi loďami unikol spartskému útoku, pričom pred útekom prepadol spartské táborisko na výbežku Abarnis pri Lampsaku a ukradol nepriateľovi lodné plachty, čím mu znemožnil prenasledovanie. Zatiaľ čo loď Paralos vyslal do Atén so správou o porážke, on sám odplával na Cyprus k tamojšiemu kráľovi Euagorovi I., u ktorého strávil nasledujúcich niekoľko rokov v exile. Počas tohto obdobia nadviazal úzke diplomatické kontakty s perzským satrapom Farnabazom II. a presvedčil perzský dvor o nutnosti obnovy aténskej námornej moci ako protiváhy k narastajúcemu vplyvu Sparty.

## Víťazstvo pri Knide, obnova Atén a smrť
Vrcholom Konónovej kariéry bola v roku 394 pred Kr. bitka pri Knide, kde spolu s Farnabazom II. definitívne zničili spartské loďstvo, čím ukončili krátke obdobie spartskej námornej nadvlády. V roku 393 pred Kr. sa vrátil do Atén ako triumfátor a s pomocou perzských financií dokončil prestavbu *Dlhých múrov*, ktoré boli po vojne zbúrané. Aténčania mu za tento počin vztýčili bronzovú sochu na Agore, čo bola dovtedy pocta vyhradená len mýtickým tyranobijcom. Jeho pôsobenie však ukončila zmena perzskej politiky. V roku 392 pred Kr. bol počas diplomatickej misie v Sardách uväznený satrapom Tiribazom pre podozrenie z vlastizrady. Hoci sa mu podarilo z väzenia uniknúť späť na Cyprus, krátko nato tam okolo roku 390 pred Kr. zomrel.

## Referencie

## Pozri aj
* Peloponézska vojna
* Lysandros (vojvodca)

Kategória:Osobnosti starovekých Atén
Kategória:Vojenské osobnosti starovekého Grécka
Kategória:Politici starovekého Grécka
Kategória:Peloponézske vojny
Burgos (provincia)

**Burgos** je španielska provincia v autonómnom spoločenstve Kastília a León. Vznikla v roku 1833 a zahŕňa aj enklávu Treviño, ktorá je administratívne súčasťou provincie Ávala autonómnom spoločenstve Baskicko. Má rozlohu 14 291 km² a podľa odhadov tu žije 365 972 obyvateľov. Provinciou preteká rieka Ebro na severe a rieka Duero na juhu, pričom ani jedna z nich nie je splavná. Najdôležitejším mestským centrom je mesto Burgos, ale moderný rozvoj rozšíril Miranda de Ebro a Aranda de Duero.

Burgos je jednou z najväčších zalesnených provincií Španielska s borovicovými, dubovými a bukovými lesnými oblasťami pod správou štátu. Rozsiahle pásma takmer neobývanej pahorkatiny provincie slúžia ako pastviny pre stáda oviec. Jahňatá sa vyvážajú do Bilbaa a Madridu a chovajú sa aj ošípané. Pestovanie pšenice, jačmeňa a iných obilnín je však hlavnou poľnohospodárskou činnosťou a stredná a južná časť provincie tvorí súčasť najlepšej španielskej sýpky. Údolia Duero a Arlanza produkujú zeleninu a hrozno na výrobu vína a sú poľnohospodársky dôležité vďaka relatívne rovnomernému podnebiu a zavlažovacím systémom.

Mäkké uhlie (používané na brikety), sľuda, kaolín a soľ sa získavajú v malých množstvách a v Ayoluengo, severozápadne od mesta Burgos, hlavného mesta provincie, sa nachádzajú ropné polia, hoci tie sú väčšinou vyčerpané. V roku 1971 bola v Garoñe otvorená veľká jadrová elektráreň.

V blízkosti mesta Atapuerca sa nachádza rovnomenná krasová oblasť, kde boli v tunajších jaskyniach nájdené archeologické pozostatky najstaršieho osídlenia hominidov v západnej Európe. Ako jedna z najdôležitejších archeologických lokalít Španielska bola oblasť v roku 2000 zapísaná na zoznam svetového dedičstva UNESCO.

## Referencie

## Iné projekty

Kategória:Kastília-León
Kategória:Provincie v Španielsku
Martinov potok

**Martinov potok** je vodný tok v Skorušinských vrchoch a Oravskej kotline na území okresu Tvrdošín. Je to ľavostranný prítok Oravy, má dĺžku približne 3,5 km a je tokom IV. rádu. 

## Priebeh toku
Potok pramení v strednej časti Skorušinských vrchov, v ich geomorfologickom podcelku Skorušina, na západnom úbočí Biednej (), v nadmorskej výške približne  Od prameňa na okraji neveľkej poľany v závere doliny pod hrebeňom z Biednej na Prasatín (), tečie západným smerom. Na hornom toku vedie popod Košariská, kde onedlho prijíma významnejší ľavostranný prítok. Lemujúc úpätie Doliny () sa postupne stáča severozápadným smerom a pokračuje údolím popod Stašovú. Okolitý rednúci lesný porast postupne prechádza do oblasti podhorských lúk a pasienkov a potok tak tečie len úzkym, nesúvislým pásom vyššej vegetácie. Na dolnom toku podteká rýchlostnú cestu R3 a smeruje k mestu Tvrdošín a jeho mestskej časti Krásna Hôrka. Na hranici podcelku Skorušina i Skorušinských vrchov a Oravskej kotliny sa v nadmorskej výške približne  vlieva ľavostranne do rieky Oravy. Potok patrí do širšieho povodia rieky Váh. 

Martinov potok pramení a preteká iba územím mesta Tvrdošín v rovnomennom okrese v Žilinskom kraji.

## Referencie

## Pozri aj
* Zoznam vodných tokov v povodí Oravy
* Oravská kotlina
* Skorušinské vrchy, Skorušina (podcelok)

## Externé odkazy
* Poloha na turistickej mape

Kategória:Potoky na Slovensku
Kategória:Vodné toky v Skorušinských vrchoch
Kategória:Vodné toky v Oravskej kotline
Kategória:Povodie Oravy
Kategória:Vodné toky v okrese Tvrdošín
Kategória:Tvrdošín
Kateřina Svitková

**Kateřina Svitková** (* 20. marec 1996) je profesionálna česká futbalistka hrajúca za Slaviu Praha a českú reprezentáciu. Je prvou českou, ktorá hrala v anglickej Women’s Super League.

## Klubová kariéra
V mládežníckych rokov hrala za chlapčenský tím Viktoria Plzeň. Keď mala 17 rokov prestúpila do Slavie Praha, ktorou vyhrala 5 ligových titulov a dvakrát pohár. V roku 2020 podpísala zmluvu s anglickým tímom West Ham.

V júli 2022 podpísala trojročnú zmluvu Chelsea. Vo februári 2023 oznámili, že jej budú operovať koleno po zranení, čo ju vyradilo na zvyšok sezóny. Od februára 2024 bola na hosťovaní v Slavii Praha a auguste podpísala so Slaviou trojročnú zmluvu. V auguste 2025 predĺžila zmluvu do roku 2029.

## Reprezentácia
Česko reprezentovala v dorasteneckých kategóriách, do 17 rokov odohrala 21 zápasy a dala 15 gólov, do 19 rokov 12 zápasov a dala 6 gólov. Debut za seniorskú kategóriu mala 13. februára 2014 v kvalifikačnom zápase Majstrovstiev sveta 2015 proti Taliansku.

## Úspechy
Slavia Praha

* 1. českej ligy: 2013/14, 2014/15, 2015/16, 2016/17, 2019/20, 2022/23, 2023/24, 2024/25
* Český pohár: 2014, 2016, 2023, 2024, 2025

Chelsea

* Women’s Super League: 2022/23
* Women's FA Cup: 2022/23

Futbalistka roka (Česko): 2015, 2018, 2019, 2020

Talent roku 2013

## Osobný život
V októbri 2025 prerušila kariéru kvôli tehotenstvu a februári 2026 sa jej narodila dcéra Zoe.

## Referencie

## Iné projekty

## Zdroj

Kategória:České futbalistky
Kategória:Osobnosti z Plzne
Batolit

[náhľad|[Half Dome je známy monolit (granitový dóm) z kremenného monzonitu v Yosemitskom Národnom parku. Je súčasťou veľkého batolitu Sierra Nevada.]]

**Batolit** (z gréckeho βαθύς (*bathús*), vo význame "hlboký" a λίθος (*líthos*), vo význame "kameň") je veľká nepravidelná diskordantná intrúzia hlbinných (plutonických) hornín. Rozloha batolitu presahuje 100 km2 a charakter hornín v jeho podloží je neznámy. Tvoria ho zvyčajne felzické (svetlé), alebo aj intermediárne intruzívne horniny, ako napr. granit, granodiorit, tonalit, kremenný monzonit, či diorit (granitoidy).

## Vznik
[náhľad|Batolit (schéma [Intruzívne teleso|intruzívnych a vulkanických telies).]]

Batolit vzniká v hĺbke, v kontinentálnej kôre vychladnutím magmy. Ide o komplexnú štruktúru, ktorá je obyčajne polyfázová a jej vývoj nemusí byť kontinuálny. Batolit je zložený z viacerých plutónov, menších magmatických telies nepravidelných tvarov a rozmerov (zvyčajne niekoľko kilometrov), ktoré sú vekovo, textúrne aj kompozične odlíšiteľné od seba. Jednotlivé plutóny buduje utuhnutá magma, ktorá stúpala smerom k povrchu zo zóny parciálneho tavenia v hlbších častiach kôry.

Plutóny sa formujú z magmy, ktorá má vďaka svojej vysokej teplote tendenciu stúpať cez okolité horniny. Tieto stúpajúce horúce hmoty, tzv. plutonické diapíry väčšinou nedosiahnu povrchu, kde by vytvorily vulkány, ale skôr stagnujú v hĺbkach približne 5 až 30 kilometrov, kde postupne vychladnú. Niektoré štúdie poukazujú na komplexnejší vývoj plutónov a to postupným zhlukovaním menších objemov magmy, ktoré stúpajú k povrchu ako dajky.

Väčšina batolitov diskordantne preniká naprieč geologickými štruktúrami a býva pretiahnutá v smere hlavnej osi pohoria. Jeho bočné steny sa strmo skláňajú k okolitej hornine. Vznik batolitu je často sprevádzaný tektonickými poruchami, ako sú zlomy a fraktúry vznikajúce zmenou objemu pri chladnutí, a tiež kontaktnou metamorfózou okolitej horniny v blízkosti intrúzie. Táto metamorfóza vzniká pôsobením vysokých teplôt magmy na okolité horniny, čím sa mení ich minerálne zloženie a štruktúra.

## Odkrytie a erózia
Batolity na povrchu sú obnažené súvislé plochy hlbinných magmatitov, ktoré postupne odkryla erózia a kontinentálny výzdvih. Tieto geologické deje môžu trvať rádovo desiatky miliónov rokov počas ktorých sa postupne odstráni nadložie hrubé niekoľko kilometrov. Počas tohto vývoja dochádza k výraznej zmene litostatického tlaku na horniny batolitu a preto u nich dochádza k štrukturálnej zmene, napr. vznikom exfoliácií (paralérne pukliny po odľahčení).

## Príklady
*Cornwallský batolit, Cornwall, Dévon, Anglicko
*Idaho batolit, Idaho, Montana, USA
*Pobrežný batolit, Peru
*Pobrežný plutonický komplex, Britská Kolumbia, Aljaška, Kanada, USA
*Severopatagónsky a Juhopatagónsky batolit, Andy, Argentína, Čile
*Sierra Nevada, Kalifornia, USA
*Stredočeský masív, Česko

## Referencie

## Iné projekty

Kategória:Vedy o Zemi
Kategória:Geológia
Kategória:Vulkanológia
Nauarchos

náhľad|Socha rímskeho nauarcha v Sále Júliusa Cézara v Senátorskom paláci v Ríme.
**Nauarchos** alebo **navarchos** ( – *nauarchos*, z ναῦς – *naus* – „loď“ a ἀρχή – *arché* – „velenie“; doslova „veliteľ lode“) bol vojenský titul v starovekom Grécku a neskôr v starovekom Ríme udeľovaný najvyššiemu veliteľovi flotily („admirálovi“).

## Postavenie v gréckych mestských štátoch
### Sparta
V Sparte bol úrad nauarcha jednou z najvýznamnejších magistratúr. Bol zriadený, aby sa vyriešil problém s rozdelením velenia: podľa Veľkej rétry (legendárna spartská ústava pripisovaná Lykurgovi) velili pozemným vojskám králi, no s rozmachom námorných operácií počas peloponézskej vojny bolo potrebné ustanoviť samostatných veliteľov loďstva.

* **Vzťah ku kráľom:** Aristoteles vo svojej *Politike* poznamenal, že nauarchia predstavovala „takmer ďalšie kráľovstvo“. Nauarchos však na rozdiel od kráľov podliehal priamej kontrole eforov a mohol byť kedykoľvek odvolaný.
* **Obmedzenia:** Funkčné obdobie nauarcha bolo obmedzené na jeden rok. Zákon striktne zakazoval opakované zastávanie tohto úradu (tzv. iteráciu).
* **Epistoleus:** Tento zákaz sa v dejinách obchádzal menovaním skúsených veliteľov do funkcie *epistoleus* (zástupca nauarcha), ktorý však v skutočnosti disponoval faktickým velením. Najznámejším príkladom je Lysandros, ktorý v roku 405 pred Kr. ako epistoleus rozhodol bitku pri Aigospotamoi.

### Atény
V Aténach bol nauarchos zväčša len kapitánom jednej lode alebo nižším veliteľom, ktorý bol vždy podriadený stratégovi.

### Rodos
Na Rodose boli nauarchovia najvyššími vojenskými predstaviteľmi štátu. Mali aj diplomatické právomoci – mohli v mene republiky vyjednávať a podpisovať zmluvy s cudzími mocnosťami.

## Helenizmus a Rím
V Macedónii a v neskorších helenistických ríšach bol nauarchos hlavným veliteľom flotily. Alexander Veľký zastával funkciu nauarcha macedónskej flotily počas *obliehania Tyru*.

V časoch Rímskej republiky bol titul prevzatý (*nauarchus*) pre veliteľa eskadry, ktorý podliehal úradu *praefectus classis*.

## Iné významy
Mimo vojenskej sféry bol nauarchos v meste Eretria zodpovedný za špecifickú liturgiu (verejnú službu) v rámci slávností plavby na počesť bohyne Isis.

## Referencie

## Pozri aj
* Peloponézska vojna
* Bitka pri Aigospotamoi
* Lysandros

Kategória:Staroveké Grécko
Kategória:Vojenské hodnosti
Tomáš Chrenko ml.

**Tomáš Chrenko** (* 2. november 2007, Nitra) je slovenský hokejový útočník, ktorý hrá za HK Nitra. Je synom bývalého hokejistu Tomáša Chrenka.

## Hráčska kariéra
### Klubové pôsobenie
Je odchovancom HK Nitry. Za seniorský tím prvýkrát nastúpil v sezóne 2023/24 a od nasledujúceho ročníka je jeho stabilnou súčasťou. V rámci hosťovania odohral niekoľko zápasov aj za HC Topoľčany, resp. HK Levice v nižšej lige.

Do NHL môže byť draftovaný v roku 2026. Je považovaný za najsľubnejší slovenský talent svojho ročníka a odhaduje sa, že by si ho kluby mohli vybrať v prvých kolách draftu.

### Reprezentácia
Dvakrát štartoval na MS hráčov do 18 rokov a raz na MS hráčov do 20 rokov. Na turnajoch oboch vekových kategórií bol najproduktívnejším hráčom slovenského tímu.

## Osobný život
Jeho otec Tomáš Chrenko je bývalý dlhoročný hráč Nitry. Zahral si aj v českej extralige. V súčasnosti pôsobí v Nitre ako výkonný riaditeľ tímu.

## Referencie

Kategória:Slovenskí hokejisti
Kategória:Slovenskí hokejoví útočníci
Kategória:Hráči HK Nitra
Kategória:Hráči HK Levice
Kategória:Hráči HC Topoľčany
Kategória:Osobnosti z Nitry
Filokles

**Filokles** alebo **Filoklés** ( – *Filoklés*; ) môže byť:

* aténsky stratég v 5. storočí pred Kr., popravený po porážke v bitke pri Aigospotamoi, pozri Filokles (stratégos)
* aténsky tragický básnik v 5. storočí pred Kr., synovec Aischyla, pozri Filokles (básnik)
* architekt v starovekých Aténach, ktorý v 5. storočí pred Kr. dohliadal na stavbu Erechtheionu, pozri Filokles (architekt) 
* macedónsky generál kráľa Filipa V. v 3. a 2. storočí pred Kr., pozri Filokles (generál)
* kráľ fenického mesta Sidón v 3. storočí pred Kr., spojenec Ptolemaiovcov, pozri Filokles (kráľ Sidónu)
* grécky sochár v 1. stor. pred Kr., pozri Filokles (sochár) 
*

## Referencie
Podegrodzie (Malopoľské vojvodstvo)

**Podegrodzie** je dedina (pol. *wieś*) v Poľsku, v Malopoľskom vojvodstve v Nowosądeckom okrese, vo vidieckej obci Podegrodzie. Žije tu 2007 obyvateľov (2022). Rozloha dediny je 738 ha.

## Časti dediny
* Barcynka
* Buczkówka
* Góra-Wieś
* Jadwisin
* Kąty
* Łąkta
* Łazy Podegrodzkie
* Niżne Pole
* Osiedle Nad Wodą
* Osieki
* Osowie
* Pędzicha
* Stolica
* Święta Anna
* U Wody
* Zapłocie
* Zasłonie

## Dobrovoľný hasičský zbor
Dobrovoľný hasičský zbor Podegrodzie pôsobí v obci Podegrodzie. Patrí medzi najstaršie hasičské zbory v regióne Nový Sącz a bol založený v roku 1883.

Dobrovoľný hasičský zbor Podegrodzie získal v roku 2025 nové stredné hasičské vozidlo značky Renault Range D16.

## Fotogaléria

Súbor:Podegrodzie_kosciol.jpg|odkaz=Plik:Podegrodzie_kosciol.jpg| Kostol sv. Jakuba
Súbor:Kaplica_św._Zofii_w_Podegrodziu.jpg|odkaz=Plik:Kaplica_św._Zofii_w_Podegrodziu.jpg| Kaplnka sv. Sofie
Súbor:Kapliczka_Madonny_w_Podegrodziu.jpg|odkaz=Plik:Kapliczka_Madonny_w_Podegrodziu.jpg| Kaplnka Madony
Súbor:Podegrodzie_-_stara_Plebania.jpg|odkaz=Plik:Podegrodzie_-_stara_Plebania.jpg| Stará fara


## Referencie

## Iné projekty

## Zdroj

Kategória:Powiat nowosądecki
Kategória:Dediny v Poľsku
Vegrandisit

**Vegrandisit** (symbol Veg) je minerál kryštalizujúci v rombickej sústave. Jeho ideálny chemický vzorec je BaCl2. Vytvára iba veľmi drobné alotriomorfné zrná v inklúziách soľných tavenín do veľkosti 4 μm sprevádzané halitom a ďalšími dcérskymi minerálmi ako javorieit, rinnerit, chlorokalcit a hibbingit. Veľmi zriedkavé minerálne inklúzie v soľných taveninách sú magnetit, draselný živec, pyroxén, scheelit a chalkopyrit.Vegrandisit je veľmi hygroskopický minerál, ktorý sa pri izbovej teplote rýchlo transformuje na BaCl2⋅2 H2O. Pri opätovnom zahriatí nad 55 °C stráca polovicu viazanej vody a pri ďalšom zahrievaní nad 121 °C sa vráti do bezvodej formy.

Vegrandisit bol objavený v soľných taveninách v kremenných žilách na Au porfýrovom ložisku Biely vrch pri Detve. Pevné fázy, vrátane vegrandisitu, kryštalizovali zo soľnej taveniny pri chladnutí inklúzie. Neskorá kryštalizácia BaCl2 súvisí s akumuláciou nekompatibilného bária v reziduálnej soľnej tavenine. Materská soľná tavenina sa geochemicky vyvinula z hypersalínnej kvapalnej fázy sprevádzanej plynnou zložkou, ktorá sa v plytkých úrovniach oddelila z dioritovej magmy.

## Referencie

Kategória:Chloridy
Kategória:Minerály s typovou lokalitou na Slovensku
Kategória:Minerály opísané zo Slovenska
Česko-slovenská hádzanárska liga žien 1962/63

**Česko-slovenská hádzanárska liga žien** v **sezóne 1962/63** bol 11. ročník česko-slovenskej hádzanárskej ligy žien, najvyššej hádzanárskej súťaže žien v Česko-Slovensku. Súťaž bola dobovo nazývaná *I. liga* a učinkovalo v nej 10 družstiev, rovnako ako v minulej sezóne. Titul majstra obhájilo TJ ČKD Praha, pre ktoré to bol 2 titul v histórii. 

## Systém súťaže
Systém súťaže sa oproti minulej sezóne nezmenil. Súťaž tvorila iba dlhodobá časť. Tá pozostávala z 18 kôl a každý s každým sa v nej dvojkolovo stretol doma a vonku. Posledné družstvo zostúpilo do jednej z regionálnych skupín nižšej súťaže (II. liga) a družstvo na 9. miesto odohralo baráž s víťazmi 3 skupín II. ligy o dve postupové miesta. 

## Účastníci

Poznámky: 
* Spartak Praha Sokolovo sa kvalifikoval do EPM automaticky ako víťaz predchádzajúceho ročníka EPM.
* Klub Slavoj Stavokombinát Bratislava (Vinohrady) vznikol v roku 1955 zlúčením klubov Spartak Bratislava Meopta, Slavoj Bratislava Obnova a Slavoj Bratislava Potravinár.
* Družstvo žien TJ Slovan Plzeň v polovici 60. rokov prestúpilo z finančných dôvodov do klubu *TJ ČSAD Plzeň*, pričom v roku 1974 sa navrátilo späť do Slovana Plzeň. 
* Ženský oddiel v klube TJ Spartak Královo Pole Brno existoval iba do začiatku 60. rokov, keď družstvo kvôli finančným problémom prestúpilo do konkurenčného klubu *TJ ZKL Brno*.

## Výsledky

Pozn.: Pri rovnosti bodov rozhodovalo o pozícii družstiev lepšie skóre.

## Konečné umiestnenie

## Baráž
* jún 1963, Olomouc
;Účastníci

;Tabuľka

## Referencie

## Pozri aj
* Česko-slovenská hádzanárska liga mužov 1962/63

## Zdroje
* Sezóny 1957 až 1967 na stránke klubu DHK Zora Olomouc (wayback archive) 
* 
* 

Kategória:Česko-slovenská hádzanárska liga žien
Kategória:Hádzaná v 1962
Kategória:Hádzaná v 1963
Kategória:Šport v Česko-Slovensku v 1962
Kategória:Šport v Česko-Slovensku v 1963
Brzezna

**Brzezna** je dedina (pol. wieś) v Poľsku, v Malopoľskom vojvodstve v Nowosądeckom okrese, vo vidieckej obci Podegrodzie. Žije tu 2596 obyvateľov (2022). Rozloha dediny je 1050 ha.

## Časti dediny
* Brzezna-Centrum
* Brzezna-Litacz
* Burdak, Dół
* Górny Litacz
* Jedlane
* Niżny Litacz
* Pod Chełmkiem
* Pod Gwizdorem
* Pod Zaporą
* Pod Wardężynami
* Prusówka
* Strzyganiec
* Wola Brzeziańska
* Za Górą
* Zapadliska

## Galéria

Súbor:Brzezna - dwor Stadnickich.jpg|Kaštieľ 
Súbor:Strzyganiec - kościół.jpg|Strzyganiec - Kostol Povýšenia Svätého Kríža


## Referencie

## Iné projekty

## Zdroj

Kategória:Powiat nowosądecki
Kategória:Dediny v Poľsku
Abitibi Canyon Generating Station

[náhľad|Elektráreň v roku [2013.]]

**Abitibi Canyon Generating Station** je vodná elektráreň. Nachádza sa na rieke Abitibi v kanadskej provincii Ontário.

Inštalovaný výkon elektrárne je 345 MW, výška hrádze dosahuje 45 metrov. Najbližšie mesto je Smooth Rock Falls. Elektráreň patrí firme Ontario Power Generation.

Abitibi Canyon Generating Station začala vyrábať elektrinu v máji 1933, tri roky po začiatku stavby. Pôvodne obsahovala 2 jednotky, o 3 roky neskôr pribudli ďalšie 2 a posledná v roku 1959. Elektráreň od začiatku produkovala elektrinu s frekvenciou 25 Hz. V roku 1936 bola napojená na 100 kV vedenie, neskôr na 230 kV a od roku 1966 na 500 kV. Po prerobení poslednej jednotky v roku 1981 elektráreň produkuje 60 Hz elektrinu.

V roku 1930 firma Ontario Power Generation kvôli výstavbe elektrárne vytvorila kolóniu Abitibi Canyon. Po ukončení výstavby v nej zostali bývať prevádzkoví pracovníci. Kolónia bola zrušená v roku 1982, v tom čase tam bývalo približne 300 ľudí. Neskôr miesto obýva približne 50 pracovníkov, ktorí tu trávia 4-dňové týždne a na víkendy chodia domov.

V roku 2022 na elektrárni prebiehala generálna oprava. Súčasťou bola výmena troch 39-ročných transformátorov, rekonštrukcia strechy a statora.

## Referencie

Abitibi Canyon
Kategória:Vzniklo v 1933
Bitka pri Knide

**Bitka pri Knide** bola významná námorná bitka korintskej vojny, ktorá sa odohrala v auguste roku 394 pred Kr. pri pobreží Malej Ázie. Spojená perzsko-aténska flota pod velením Konóna a satrapu Farnabaza II. v nej drvivo porazila spartské loďstvo. Výsledok bitky znamenal definitívny koniec krátkej námornej nadvlády Sparty v Egejskom mori.

## Predohra
Po porážke Atén v roku 404 pred Kr. si Sparta udržiavala hegemóniu, no jej vzťahy s Perziou sa zhoršili, keď odmietla odovzdať grécke mestá v Iónii pod perzskú správu. To viedlo k vojne, počas ktorej spartský kráľ Agésilaos II. úspešne operoval v Malej Ázii. V roku 394 pred Kr. bol však Agésilaos povolaný späť do Grécka, aby čelil protispartskej koalícii Atén, Téb a Korintu.

Velenie nad spartskou flotou v Knide prevzal Peisandros, švagor kráľa Agésilaa, ktorý však nemal dostatočné skúsenosti s vedením námorných operácií. Na druhej strane Aténčan Konón, žijúci v exile na Cypre pod ochranou kráľa Euagora I., presvedčil perzského kráľa Artaxerxa II. a satrapu Farnabaza II., aby financovali stavbu novej floty, ktorá by zlomila moc Sparty.

## Priebeh bitky
K stretu došlo pri polostrove Knidos. Aténsky predvoj pod vedením Konóna sa najskôr stretol so spartskými loďami a počiatočný boj bol vyrovnaný. Situácia sa však radikálne zmenila po príchode hlavnej perzskej sily (fénických lodí) pod velením Farnabaza II. Mnohé grécke posádky v spartských službách, pochádzajúce z iónskych miest, odmietli bojovať alebo dezertovali, keď uvideli prevahu nepriateľa.

Peisandros považoval ústup za hanbu pre Spartu a hrdinsky padol pri obrane svojej vlajkovej lode. Aténsko-perzské sily zajali 50 spartských triér, zatiaľ čo zvyšok bol potopený alebo zahnaný na breh. Víťazstvo bolo pre Konóna a Farnabaza takmer úplné pri minimálnych vlastných stratách.

## Dôsledky
Bitka mala ďalekosiahle politické dôsledky:
* **Koniec spartskej moci na mori:** Sparta stratila kontrolu nad Egejským morom a jej sny o námornom impériu sa rozplynuli.
* **Obnova Atén:** Konón sa vrátil do Atén ako hrdina. S perzskými financiami dokončil prestavbu *Dlhých múrov* a v prístave Peiraieus nechal vybudovať chrám zasvätený bohyni Afrodite, patrónke Knidu.
* **Perzský vplyv:** Iónske mestá sa opäť dostali pod vplyv Perzie, čo neskôr potvrdil Antalkidov mier (387 pred Kr.).

## Referencie

## Pozri aj
* Korintská vojna
* Konón (Atény)

Kategória:Bitky v Grécku
Kategória:Námorné bitky
Suchý potok (prítok Sivého potoka)

**Suchý potok** je vodný tok v Západných Tatrách na území okresu Tvrdošín. Je to pravostranný prítok Sivého potoka v povodí Oravy, má dĺžku približne 3 km a je tokom VII. rádu. Pramení na území národnej prírodnej rezervácie Sivý vrch a celou dĺžkou preteká Tatranským národným parkom.

## Priebeh toku
Potok pramení na západnom okraji Tatier, v ich geomorfologickom podcelku Západné Tatry a časti Sivý vrch, na severovýchodných svahoch Sivého vrchu (), v nadmorskej výške približne  Od prameňa v lesnom poraste pod hlavným hrebeňom v lokalite Malatínske jamy tečie sprvu severozápadným, postupne však severným smerom. Zakrátko opúšťa národnú prírodnú rezerváciu Sivý vrch a priberajúc menšie prítoky steká do rovnomennej doliny. Pod Kozincom () prijíma významnejší pravostranný prítok a stáča sa mierne severozápadným smerom. V strednej časti priberá viacero menších prítokov a oblasťou nesúvislého lesa popod hrebeň Čelo a Veľké Košariská pokračuje územím Tatranského národného parku. Na dolnom toku sa opäť mierne stáča na severozápad, opúšťa bočnú dolinu a pod Sivou Baštou sa v nadmorskej výške približne  vlieva pravostranne do Sivého potoka, prítoku Studeného potoka v povodí rieky Oravy. Potok patrí do širšieho povodia rieky Váh. 

Suchý potok pramení a preteká iba územím obce Zuberec v okrese Tvrdošín v Žilinskom kraji.

## Referencie

## Pozri aj
* Zoznam vodných tokov v povodí Oravy
* Západné Tatry, Sivý vrch
* Tatranský národný park, Sivý vrch (národná prírodná rezervácia) 

## Externé odkazy
* Poloha na turistickej mape

Kategória:Potoky na Slovensku
Kategória:Vodné toky v Západných Tatrách
Kategória:Povodie Oravy
Kategória:Vodné toky v okrese Tvrdošín
Kategória:Zuberec
Ávila (provincia)

**Ávila** je provincia v autonómnom spoločenstve Kastília a León v strednom Španielsku. Na východe je ohraničená pohorím Sierra de Guadarrama na juhu pohorím Sierra de Gredos. Poľnohospodárstvo prevláda na rovinatom severe. Provincia má rozlohu 8 050 km² a žije tu 168 638 obyvateľov. Hlavným mestom je Ávila.

V celej provincii prevláda poľnohospodárstvo, hlavne chov oviec plemena merino. Lesy sú prevažne borovicové. Pestuje sa tu pšenica, jačmeň, ale aj raž, ovos, kukurica, cukrová repa a tabak. Poľnohospodárske spracovanie je obmedzené na hlavné mesto Ávila a hlavným trhom je mesto Arévalo. Údolia Tiétar a Alberche produkujú vína; pestovanie olív je obmedzené na niekoľko chránených lokalít ako Arenas de San Pedro a Cebreros, ale s veľmi vysokou úrodou. V horách sa kedysi hojne vyskytovali divé kozy, ale úbytok kozorožcov v pohorí Sierra de Gredos viedol v roku 1905 k vytvoreniu rezervácie kozorožcov.

Historická časť mesta Ávila spoločne s kostolmi za hradbami sú zapísané v zozname svetového dedičstva UNESCO. Mesto bolo založené v 11. storočí na ochranu pred Maurmi a zachovalo si stredovekú strohosť. Tú možno dodnes vidieť v gotickej katedrále a opevneniach, ktoré sú s 82 polkruhovými vežami a deviatimi bránami najkompletnejšie v Španielsku.

## Referencie

## Iné projekty

Kategória:Kastília-León
Kategória:Provincie v Španielsku
Schafarzikit

**Schafarzikit** (symbol Sfz) je minerál kryštalizujúci v tetragonálnej sústave. Jeho ideálny chemický vzorec je Fe2+Sb3+2O4. Je to Fe analóg manganoschafarzikitu. Vyše sto rokov to bol jediný typový minerál z Malých Karpát a celého západného Slovenska. V roku 2024 bol schválený  modrait, druhý minerál z tejto oblasti.

## Charakteristika, výskyt a vznik
Schafarzikit bol po prvý raz objavený a publikovaný J. A. Krennerom v roku 1921 z Sb-ložiska Pernek - Krížnica. Pomenovaný je podľa profesora mineralógie F. Schafarzika z Budapešti. Je to veľmi vzácny minerál. Tvorí kryštály, drúzy a povlaky v prasklinách a fraktúrach v kremenno-karbonátovo-antimonitovej hydrotermálnej rude. Kryštály sú ihličkovité, stĺpčekovité, resp. prizmatické, s pozdĺžnym ryhovaním a s vysokým kovovým leskom. Ich dĺžka je väčšinou do 1 mm, zriedkavo do 1,5 mm a hrúbka 0,X mm s dominantnými plochami {110}, {121}, {112}, {010}, {221}, {131} a {231}. Farbu má červenú až červenohnedú, tmavohnedú a čiernu. Kryštály schafarzikitu sa vyskytujú spolu s ankeritom, berthieritom, antimonitom, valentinitom, kermezitom, senarmontitom a supergénnym sadrovcom. Antimónová mineralizácia je tu viazaná na čierne bridlice a fylity v zóne aktinolitických hornín. Pôvodne sa považoval za sekundárny minerál, oxidačný produkt antimonitu. Neskoršie publikácie udávajú vznik z neskoro oxidačných hydrotermálnych fluid.

## Galéria

Súbor:Schafarzikit.jpg|Schafarzikit. Kresba J. S. Krennera, so súhlasom Gábora Pappa (Maďarské prírodovedné múzeum).


## Referencie

## Pozri aj
* Zoznam minerálov

## Iné projekty

## Externé odkazy
* schafarzikit na www.mindat.org

Kategória:Tetragonálne minerály
Kategória:Minerály antimónu
Kategória:Minerály železa
Kategória:Minerály kyslíka
Kategória:Eponymické termíny v geovedách
Kategória:Minerály s typovou lokalitou na Slovensku
Kategória:Minerály opísané zo Slovenska
Kategória:Minerály Malých Karpát
Andrea Budošová

**Andrea Budošová** (* 15. mája 1980) je bývalá slovenská futbalistka a slovenská reprezentantka.

## Klubová kariéra
Na Slovensku hrala za Hoffman Čadca. Keď mala 21 rokov prestúpila do českej Slavie Praha, za ktorú odohrala 258 zápasov a dala 99 gólov. Pol roka hrala v Rakúsku, kde dala 9 gólov v desiatich zápasoch. V sezóne 2018/19 hrala za Union Nové Zámky.

## Reprezentácia
Slovensko reprezentovala od roku 1999 do 2011, odohrala 56 zápasov a dala 20 gólov.

## Ocenenia
* Jedenástka roka 1999, 2000, 2001, 2005, 2006, 2007
* Futbalistka roka 2000 diváckej ankety futbalového magazínu Tango
* Osobnosť českej ligy žien 2014/15 – 3. miesto

Slávia Praha:
* 1. česká liga: 2002/03, 2003/04, 2013/14, 2014/15, 2015/16, 2016/17
* Český pohár: 2013/14, 2015/16

## Referencie

Kategória:Slovenské futbalistky
Kategória:Osobnosti z Čadce
Česko-slovenská hádzanárska liga žien 1964/65

**Česko-slovenská hádzanárska liga žien** v **sezóne 1964/65** bol 13. ročník česko-slovenskej hádzanárskej ligy žien, najvyššej hádzanárskej súťaže žien v Česko-Slovensku. Súťaž bola dobovo nazývaná *I. liga* a učinkovalo v nej 10 družstiev, rovnako ako v minulej sezóne. Turnaj bol zakončený tzv. spartakiádnym turnajom. Titul majstra získala TJ Sparta ČKD Praha pred obhajcom titulu z TJ Bohemians Praha. 

## Systém súťaže
Systém súťaže sa oproti minulej sezóne zmenil. Súťaž sa skladala z dvoch častízo základnej a finálovej. Základná časť pozostávala z 22 kôl a každý s každým sa v nej stretol dvojkolovo doma a vonku. Najlepšie 4 družstvá postúpili na tzv. spartakiádny turnaj, kde odohrali jednokolovo zápasy každého s každým a výsledky, pričom sa im započítali aj výsledky po základnej časti. Posledné družstvo zostúpilo do jednej z regionálnych skupín nižšej súťaže (II. liga) a družstvo na 9. miesto odohralo baráž s víťazmi 3 skupín II. ligy o dve postupové miesta. 

## Účastníci

Poznámky: 
* V priebehu sezóny došlo k premenovaniu hneď troch pražských družstiev: TJ ČKD Praha → TJ Bohemians Praha, TJ Dynamo Praha → TJ Slavia Praha, TJ Spartak Praha Sokolovo → TJ Sparta ČKD Praha.
* Družstvo žien TJ Slovan Plzeň v polovici 60. rokov prestúpilo z finančných dôvodov do klubu *TJ ČSAD Plzeň*, pričom v roku 1974 sa navrátilo späť do Slovana Plzeň.

## Výsledky
### Základná časť

### Finálová časť
(Spartakiádny turnaj organizovaný v Hraniciach)

Pozn.: Pri rovnosti bodov rozhodovalo o pozícii družstiev lepšie skóre.

## Konečné umiestnenie

## Baráž
* jún 1965, Nové Sady
;Účastníci

;Tabuľka

## Referencie

## Pozri aj
* Česko-slovenská hádzanárska liga mužov 1964/65

## Zdroje
* Sezóny 1957 až 1967 na stránke klubu DHK Zora Olomouc (wayback archive) 
* 
* 

Kategória:Česko-slovenská hádzanárska liga žien
Kategória:Hádzaná v 1964
Kategória:Hádzaná v 1965
Kategória:Šport v Česko-Slovensku v 1964
Kategória:Šport v Česko-Slovensku v 1965
Michal Zeman

**Michal Zeman** môže byť:

* slovenský biológ, fyziológ živočíchov (* 1952), pozri Michal Zeman (fyziológ)
* slovenský novinár, publicista a autor športovej literatúry (* 1956), pozri Michal Zeman (novinár)
* český filmový výtvarník, ilustrátor, animátor a režisér (* 1959), pozri Michal Zeman (výtvarník)
* český futbalista (* 1984), pozri Michal Zeman (futbalista)
* slovenský volejbalista (* 2001), pozri Michal Zeman (volejbalista)

Zeman, Michal
Detské rádio

**Detské rádio** je komerčná rozhlasová stanica pre deti, vysielajúca z Košíc. Vysiela od 7. júla 2022  s cieľom nenásilnou zábavnou formou deti viesť, vzdelávať, učiť slušnosti a vzájomnej tolerancii.

## Vysielanie
Rozhlasová stanica vysiela program pre deti, no tiež ich rodičov. Vo vysielaní sa striedajú rozprávky s hudobnými blokmi, ktoré dopĺňajú krátke správičky. Počas dňa ide vždy o celej rozprávka, pričom na poludnie a večer o 18. a 19. hodine sa vysielajú rozsiahlejší "obedníček" a "večerníčky". Okrem internetu je vysielanie dostupné aj terestriálne vo viacerých mestách.

### Vysielače

** plánovaný vysielač*

## Referencie

## Externé odkazy
* Oficiálna stránka rádia

Detské rádio
Kategória:Vzniklo v 2022
EURES

**EURES** (skratka z angl. *European Employment Services* – Európske služby zamestnanosti) je sieť pre spoluprácu medzi službami zamestnanosti, ktorej cieľom je uľahčiť voľný pohyb pracovníkov v rámci krajín Európskej únie, Nórska, Islandu, Lichtenštajnska a Švajčiarska. Sieť bola zriadená v roku 1993 a jej fungovanie sa v súčasnosti riadi nariadením Európskeho parlamentu a Rady (EÚ) 2016/589.

## Ciele a úlohy
Hlavným poslaním siete EURES je poskytovať informačné, poradenské a sprostredkovateľské služby záujemcom a uchádzačom o zamestnanie a tiež zamestnávateľom, ktorí majú záujem o pracovníkov z iných európskych krajín. Medzi kľúčové činnosti patrí:

* sprostredkovanie overených voľných pracovných miest v zahraničí,
* poskytovanie informácií o životných a pracovných podmienkach v európskych krajinách,
* podpora mobility prostredníctvom finančných programov (napr. príspevky na pracovný pohovor alebo     presťahovanie za prácou),
* pomoc zamestnávateľom pri nábore kvalifikovaných pracovníkov z iných krajín EÚ.

## EURES na Slovensku
V Slovenskej republike je sieť EURES súčasťou Ústredia práce, sociálnych vecí a rodiny (ÚPSVaR). Služby sú verejnosti poskytované bezplatne prostredníctvom siete EURES poradcov a kontaktných osôb, ktoré pôsobia na úradoch práce po celom území SR. Slovenský portál EURES (www.eures.sk) slúži ako oficiálny informačný zdroj pre občanov Slovenska hľadajúcich bezpečnú prácu v európskych krajinách. Od vstupu Slovenska do Európskej únie v roku 2004 pomohla táto sieť tisícom občanov pri legálnom a bezpečnom uplatnení sa na zahraničnom trhu práce.

## Referencie

## Externé odkazy
* Oficiálna stránka EURES Slovensko
* Európsky portál EURES

Kategória:Inštitúcie Európskej únie
Kategória:Práca